L 310/12
ET
Euroopa Liidu Teataja
1.12.2022
OTSUSED NÕUKOGU OTSUS (EL) 2022/2341, 21. november 2022, millega muudetakse otsust (EL) 2021/1345 seoses loa andmisega läbirääkimiste alustamiseks Colombia ja Mehhikoga mahepõllumajanduslike toodetega kauplemise lepingute üle
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõigetega 3 ja 4, võttes arvesse Euroopa Komisjoni soovitust ning arvestades järgmist: (1)
Euroopa Parlamendi ja nõukogu määruses (EL) 2018/848 (1) on sätestatud võimalus anda liidu turule juurdepääs mahepõllumajanduslikele toodetele, mis on pärit kolmandatest riikidest, mille puhul on kaubanduslepingu alusel tunnustatud, et neil on tootmissüsteem, mis vastab samaväärsetele eesmärkidele ja põhimõtetele, ning et neis kohaldatakse õigusnorme, millega on tagatud nõuetele vastavuse tõendamine liiduga samal tasemel.
(2)
Nõukogu andis otsusega (EL) 2021/1345 (2) komisjonile loa alustada läbirääkimisi mahepõllumajanduslike toodetega kauplemise lepingute üle liidu ning Argentina, Austraalia, Kanada, Costa Rica, India, Iisraeli, Jaapani, UusMeremaa, Lõuna-Korea, Tuneesia ja Ameerika Ühendriikide vahel.
(3)
Komisjon alustas läbirääkimisi Colombia ja Mehhikoga nõukogu 16. juuni 2014. aasta otsuse (3) alusel.
Nimetatud otsus sisaldas läbirääkimiste kestuse piirangut ning läbirääkimisi ei olnud võimalik enne tähtaja möödumist lõpule viia.
(4)
Seetõttu tuleks alustada läbirääkimisi Colombia ja Mehhikoga mahepõllumajanduslike toodetega kauplemise lepingute sõlmimiseks.
Kõnealuseid läbirääkimisi tuleks pidada otsuse (EL) 2021/1345 addendum’is esitatud läbirääkimisjuhiste kohaselt.
(5)
Seetõttu on asjakohane muuta otsust (EL) 2021/1345, et lisada Colombia ja Mehhiko selle kohaldamisalasse.
(6)
Otsuse (EL) 2021/1345 addendum’is esitatud läbirääkimisjuhiseid tuleks muuta, et lisada viited Colombiale ja Mehhikole.
(7)
Otsust (EL) 2021/1345 tuleks seetõttu vastavalt muuta,
(1) Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).
(2) Nõukogu 28. juuni 2021 otsus (EL) 2021/1345, millega antakse luba alustada läbirääkimisi Argentina, Austraalia, Kanada, Costa Rica, India, Iisraeli, Jaapani, Uus-Meremaa, Lõuna-Korea, Tuneesia ja Ameerika Ühendriikidega mahepõllumajanduslike toodetega kauplemise lepingute üle (ELT L 306, 31.8.2021, lk 2).
(3) Nõukogu 16. juuni 2014. aasta otsus, millega antakse luba alustada läbirääkimisi mahetoodetega kauplemist käsitlevate lepingute sõlmimiseks Euroopa Liidu ja kolmandate riikide vahel (vt dokument ST 10474/14 veebilehel http://register.consilium.europa.eu).